**Slovenský zväz športového rybolovu**

**Slovenský rybársky zväz – Rada Žilina,**

**MsO SRZ Sereď**





**Propozície**

**LRU – feeder**

**Liga mládeže západ**

**kategória UP, U15, U20, U25**

**16.06.2023 – 18.06.2023**

**VN Pusté Sady 2-5190-1-1**

Podľa plánu športovej činnosti pre rok 2023 Slovenský zväz športového rybolovu a SRZ Rada Žilina v spolupráci s MsO SRZ Sereď usporiada športové rybárske preteky LRU feeder Ligy juniorov – západ.

**Účastníci pretekov:**

Jednotlivci, ktorí sa prihlásia do **01.06.2023** mailom na: pavelkovamirka@gmail.com v kategórii:

* **UP** (ročníky narodenia 2013 - 2016) v sprievode zákonného zástupcu
* **U-15** (ročníky narodenia 2008 až 2012) v sprievode zákonného zástupcu, alebo ním písomne poverenej osoby.
* **U-20** (ročníky narodenia 2003 až 2007) neplnoleté osoby v sprievode zákonného zástupcu, alebo ním písomne poverenej osoby.
* **U-25** (ročníky narodenia 1998 - 2002)

**Prihlásenie pretekára (prihláška je v prílohe):**

* Žiadame o záväzné prihlásenie pretekárov na preteky, aby sme vedeli pripraviť trať zodpovedajúcu počtu prihlásených.
* V prihláške (príloha) žiadame uviesť aj  kategóriu v ktorej pretekár bude pretekať.
* Každý pretekár je povinný mať pri sebe platné rybárske povolenie na rybolov pre rok 2023.

**Termín konania:** 16.06.2023 – 18.06.2023

**Miesto konania:** VN Pusté Sady, číslo revíru:2-5190-1-1

**Organizačný štáb:**

Riaditeľ pretekov: Ing. Dušan Alina

Garant rady SRZ: Miroslava Pavelková

Hlavný rozhodca: Roman Pavelka

Sektorový rozhodca: Miroslava Pavelková

Technický vedúci: Peter Hašuk

Bodovacia komisia: hlavný rozhodca + 2 zabezpečí organizátor

Zdravotnícke zabezpečenie: v prípade potreby na tel. 112

**V prípade nepriaznivej situácie môžu byť preteky preložené alebo zrušené, informácia bude zverejnená týždeň pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU Feeder a aktuálnych modifikácií pre  rok 2023, . s jedným feedrovým prútom na ktorom môže byť len jeden nádväzec s háčikom. Celý systém musí byť priebežný. Loví sa na nástrahy živočíšneho ( kostniaky, pinky, hnojáky) a rastlinného pôvodu ( kukurica, krúpy, pšenica). Patentku, pelety, rôzne cestá, pufiny a iné plávajúce nástrahy nie je povolené používať. Každý maloletý pretekár (kategória U 15 a U prípravka) môže pretekať iba pod dozorom zákonného zástupcu, alebo ním poverenej osoby, prítomnej na trati, ktorá bude zodpovedať za bezpečnosť a konanie maloletého pretekára počas pretekov. Pretekár musí byť samostatný a  doprovod mu môže pomáhať len pri prenášaní a rozmiestnení výstroje ( osadenie kresla, pretekárskej bedne) na lovné miesto. Ostatné veci, ako je príprava, rozloženie prútov, nastraženie nástrah, nahadzovanie, zasekávanie, zdolávanie a vylovenie ryby z vody, musí pretekár zvládať sám Množstvo krmiva rastlinného pôvodu je stanovené na 12 l a množstvo návnad živočíšneho pôvodu na 2,5 l (patentka zakázaná). Množstvo zemných červov (hnojáky, dendrobena) v neporušenom stave je taktiež obmedzené na 0,5 l, avšak môžu byť vo viacerých nádobách (napr. 2 x 0,25 l).Všetci pretekári musia mať pri kontrole živú návnadu pripravenú v sade odmerných nádob vzor „Sensas" a pre lovnú patentku vzor „Tubertini“.
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane.
* Na základe požiadavky usporiadateľa pretekov SRZ MsO Sereď, je každý pretekár  povinný mať počas preteku 2 prechovávacie sieťky (druhá sieťka postačuje o min. dĺžke 3m).  Prechovávanie a delenie úlovkov počas pretekov  je na posúdení pretekára tak, aby boli úlovky v maximálnej miere chránené pred úhynom (rovnomerne).
* **Maximálna lovná vzdialenosť z každej strany je obmedzená na 50m.**

**Pretekárska trať:** VNPusté Sady - rozloha 4ha, brehtrate trávnatý, hĺbka 1,5 až 2m, dnobahnisté

**Prístup na trať:** diaľnica R1, Pata, Pusté Sady

**GPS: 48.301783, 17.831393**



**Výskyt rýb:** kapor, karas, pleskáč

**Časový harmonogram UP a U15:**

**Piatok 16.06.2023**

nepovinný tréning v časovom rozmedzí od 09:00 o 16:00, opustenie trate do 18:00 hod..

Počas tréningu je zakázané sieťkovať úlovky.

**Sobota 17.06.2023**

07:00 – 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod – kŕmenie

09:30 – 13:30 hod – preteky

13:30 – 14:00 hod – váženie

**Nedeľa 18.06.2023**

07:00 – 07:10 hod – prezentácia

07:10 – 07:30 hod –losovanie

07:30 – 08:50 hod – presun na stanovištia, príprava pretekára

08:50 – 09:00 hod – kŕmenie

09:00 – 13:00 hod – preteky

13:00 – 14:00 hod – váženie

15:00 hod       – vyhodnotenie pretekov

**Časový harmonogram U20 a U25:**

**Piatok 16.06.2023**

nepovinný tréning v časovom rozmedzí od 09:00 do 16:00, opustenie trate do 18:00 hod.

Počas tréningu je zakázané sieťkovať úlovky.

**Sobota 17.06.2023**

07:00 – 07:30 hod – prezentácia

07:30 – 08:00 hod – otvorenie pretekov, losovanie

08:00 – 09:20 hod – presun na stanovištia, príprava pretekára

09:20 – 09:30 hod – kŕmenie

09:30 – 14:30 hod – preteky

14:30 – 15:00 hod – váženie

**Nedeľa 18.06.2023**

07:00 – 07:10 hod – prezentácia

07:10 – 07:30 hod –losovanie

07:30 – 08:50 hod – presun na stanovištia, príprava pretekára

08:50 – 09:00 hod – kŕmenie

09:00 – 14:00 hod – preteky

14:00 – 14:30 hod – váženie

15:00 hod       – vyhodnotenie pretekov

**Rozpis signálov:**

1. signál – kŕmenie

2. signál – začiatok pretekov

3. signál – koniec pretekov

**Záverečné ustanovenia:**

* Všetci pretekári musia mať platné preukazy člena SRZ, registrovaní musia mať platné registračné preukazy SZŠR.
* Preteká sa za každého počasia. V prípade búrky sa preteky prerušia. Ak dôjde k prerušeniu po viac ako polovici na preteky vyhradeného času lovu (viac ako 2,5 hod),  preteky budú ukončené a vyhodnotené.
* Ocenení budú  prví traja vo svojej kategórii pohármi a vecnými cenami.
* Každý pretekár sa zúčastňuje na vlastnú zodpovednosť, za maloletého pretekára nesie plnú zodpovednosť za jeho konanie počas pretekov sprevádzajúca dospelá osoba,
* V prípade úrazu bude zdravotná starostlivosť zabezpečená cez RZP 112.
* Tréning je nepovinný v piatok  **16.06.2023 od 9:00 do 16:00 hod.**
* Vykonávanie tréningu je možné len za podmienky, že všetky ulovené ryby budú s náležitou opatrnosťou vrátené späť do vody bez možnosti sieťkovania.
* Usporiadateľ si vyhradzuje právo zmeny propozícií podľa nepredvídateľných okolností.
* Toalety budú zabezpečené.

**Ubytovanie:** usporiadateľ nezabezpečuje.

**Ubytovanie:** usporiadateľ nezabezpečuje.

**Informácie o pretekoch:** Ľudovít Scheibenreif 0915 466 797

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU - feeder.

Organizačný štáb Vám želá veľa úspechov na pretekoch.

Petrov zdar!

Príloha: prihláška do ligy juniorov



**Slovenský zväz športového rybolovu**

**Prihláška do Ligy juniorov LRU F pre rok 2023**

Prihlasujem sa do kategórie: **U25 U20 U15 UP** (označte kategóriu)

Meno a priezvisko: ......................................................................

\*Číslo registračného preukazu športovca: ......................................................................

Dátum narodenia: ......................................................................

Adresa: ......................................................................

Člen OZ SRZ: ......................................................................

Tel. kontakt: ......................................................................

e-mail: ......................................................................

Týmto sa záväzne prihlasujem do Ligy juniorov v LRU feeder pre rok 2023.

Podpis : .......................................................................

Prihlášku do kategórie U15 a U20 (u pretekárov, ktorí nie sú starší ako 18 rokov) musí podpísať zákonný zástupca, resp. poverený tréner alebo športový vedúci pretekára starší ako 18 rokov.

Meno a priezvisko zákonného zástupcu: ..............................................................

Tel. číslo: ..............................................................

E-mail: ..............................................................

Podpis: ...............................................................

\*Pretekári, ktorí ešte neboli zaregistrovaní do registračného systému SZŠR a nemajú vystavený registračný preukaz pretekára SZŠR zašlú spolu s prihláškou vyplnenú „Žiadosť o registráciu fyzickej osoby“ alebo „Žiadosť o registráciu fyzickej osoby – jednotlivca do 18r.“.

Na základe žiadosti im bude vystavený a zaslaný registračný preukaz športovca SZŠR.

„Žiadosť o registráciu fyzickej osoby – jednotlivca“, a aj „Žiadosť o registráciu fyzickej osoby – jednotlivca do 18 rokov“ sa dá stiahnuť na stránke SZŠR: https://www.szsr.sk/tlaciva-na-stiahnutie/